Rangsang Tuban (Hanacaraka)/Kaca 64


Alihaksara
/kaca 064/

nipun manis ;  ḍasar trepsila ; tajem polatanipun ;  kyai ageng wulusan ngandika ḍateng kyai pangulu ; "pangulu ; si udakawimba tajaluk ngeḍegana ing ngarepanku kareben ngaji kitab ;  karo arep takwuruki ; pasehing pangajine" ; 
"kula ; sumangga" ; 
raden udakawimba ; rinten dalu wontĕn ngarsanipun kyai

ageng wulusan ;  winelek ; ing piwulang ;  sadaya piwulang ; kacakup boten wontĕn ingkang kecer ;  sanget leganing galihipun kyai ageng wulusan ; pikantuk murid lanḍep manahipun ; 
raden udakawimba ; tumunten baḍé  katetesan ngelmi sajati ;  raden udakawimba ; boten mawi semang semang aḍerek karsanipun kyai ageng wulusan ; 
anuju satunggaling dinten sampun bakda sembahyang isa ; raden udakawimba katimbalan kaḍawuhan malebet ing langgar ;  boten kalilan maos kitab ;  dipun pangandikani ; "jebeng ; wis mangsané  kowé  nampani pitutur jati ;  perlune ; ing tembé  bakal takwejangaké  ana mangsa loro ;  saiki sinauwa ; sumurup gelaran wiriding pangéran ;  wis ditembangake ; karo kang jalela ;  lah iki layange ; wacanen takrungokake" ; 

jv Basa Jawa (Javanese)
Rangsang Tuban